TRUE วิ่ง 3% ลุ้นมีเอี่ยว “ซีพี – SCB” ร่วมทุนต่อยอดเทคโนโลยีการเงิน
TRUE วิ่งแรง 3% โบรกชี้มีโอกาสรับประโยชน์จากการร่วมมือกันของทาง “ซีพี - SCB” ในการมุ่งลงทุนในเทคโนโลยีด้านการเงิน
TRUE วิ่งแรง 3% โบรกชี้มีโอกาสรับประโยชน์จากการร่วมมือกันของทาง “ซีพี - SCB” ในการมุ่งลงทุนในเทคโนโลยีด้านการเงิน
29 ก.ย. 2564

ผู้สื่อข่าวรายงานว่า ราคาหุ้น บริษัท ทรู คอร์ปอเรชั่น จำกัด (มหาชน) หรือ TRUE ณ เวลา 10.12 น. อยู่ที่ระดับ 4.12 บาท บวก 0.12 บาท หรือ 3% สูงสุดที่ระดับ 4.16 บาท ต่ำสุดที่ระดับ 3.98 บาท ด้วยมูลค่าการซื้อขาย 1.55 พันล้านบาท

บริษัทหลักทรัพย์ เคทีบีเอสที จำกัด (มหาชน) วางเป้าเชิงกลยุทธ์ที่ 4.30 บาท โดยมองว่าทรูในฐานะ ICT Operator ในกลุ่มซีพีมีโอกาสได้ประโยชน์ทางตรงหรือทางอ้อม (Synergy) จากการตั้ง VC ระหว่างกลุ่ม CP และ SCB 10X ที่มุ่งลงทุนในเทคโนโลยีด้านการเงิน (Blockchain Related)
ขณะที่ในด้าน Digital Lending และบัตรเครดิต ทรูมีการให้บริการผ่าน True Money และบริษัทย่อยในกลุ่มอยู่แล้ว พร้อม Partner ระดับโลกอย่าง Ali Pay ซึ่งมีความเชี่ยวชาญสูง ขณะเดียวกันก็มีฐานลูกค้าจาก CP Group ด้วย
นอกจากนี้ยังเข้าสู่ช่วงไฮซีซั่นของรายได้บริการและยอดขายมือถือ โดยปี 2565 มีไอโฟนรุ่นใหม่วางจำหน่ายในไทยเร็วขึ้น หนุนยอดขายไตรมาส 4/64 เต็มไตรมาส